એક એવી સ્કુલ જયાંથી હજારો વિદ્યાર્થીઓ અભ્યાસ કરી દેશ-વિદેશમાં સ્થાયી થયા છે.કોઈક બેંકમાં મેનેજર થયા, કોઈક કંપનીમાં મેનેજર,કોઈક સરકારી અધિકારી,કોઈક બીઝનેશમેન, કોઈક એડવોકેટ,તો કોઈ મેડીકલ ઓફીસર.. તે સૌને કયારેક ને કયારેક પોતાની સંસ્થા યાદ આવે ખરી.... પરંતુ દૂર હોય તો પોતાની શાળા વિશે ન જાણી શકાય કે ન જોઈ શકાય. તેથી શાળાની વેબસાઈટ દ્વારા તેઓ આ શાળાના સંપર્કમાં આવશે, પરોક્ષ રીતે જોડાઈ શકશે, ભૂતપૂર્વ વિદ્યાર્થીઓને આ શાળા વિશેની આધુનિક માહિતિ આ વેબસાઈટ પરથી મળી શકશે. તેઓને પોતા વિશેની અને પોતાના સમયની શાળાની માહિતિ પણ આ વેબસાઈટ પરથી મળી રહે તે પ્રકારનો પ્રયાસ આ વેબસાઈટ દ્વારા કરવામાં આવ્યો છે. શાળાના વર્તમાન વિદ્યાર્થીઓના વાલીઓ પણ પોતાના સંતાન વિશેની શૈક્ષણિક પ્રગતિ જાણી શકશે. હાલે આ શાળામાં જે જે પ્રવૃતિઓ થાય છે તેની માહિતિ માત્ર શાળા અને નગર પુરતી ન રહેતા આ શાળા પ્રત્યે જેને લગાવ છે એવા તમામ લોકો આ વેબસાઈટ પરથી શાળા વિશેની આધુનિક પ્રવૃતિઓથી માહિતગાર થશે. દૂરદૂરથી કોઈને આ શાળાનો સંપર્ક કરવો હોય તો તે હવે શકય બનશે.. આશા છે આ વેબસાઈટ આ શાળાનાં તમામ શુભેચ્છકો, વિદ્યાર્થીઓ,વાલીઓ, સંલગ્ન સંસ્થાઓ વગેરે, સૌને ઉપયોગી થશે...